ශ්‍රී ලංකා අග්නිදිග විශ්වවිද්‍යාලය

**ශ්‍රී ලංකා අග්නිදිග විශ්වවිද්‍යාලය** (කෙටියෙන් **SEUSL**) ශ්‍රී ලංකාවේ නැගෙනහිර පළාතේ ඔලුවිල් හී පිහිටා තිබෙන රාජ්‍ය විශ්වවිද්‍යාලයකි. 1995 වසරේදී විශ්වවිද්‍යාල පාසලක් ලෙස ආරම්භ කල එය, 1996 වසරේදී සම්පූර්ණ විශ්වවිද්‍යාලයක් බවට පත් විය. ශ්‍රී ලංකාවේ අනෙකුත් රාජ්‍ය විශ්වවිද්‍යාල වලට හිමිවන පරිදි මෙම විශ්වවිද්‍යාලය සඳහාද, කොළඹ උසස් අධ්‍යාපන අමාත්‍යාංශයට අයත් විශ්වවිද්‍යාල ප්‍රතිපාදන කොමිෂන් සභාවෙන් (UGC), අරමුදල් හිමිවෙයි. ශ්‍රී ලංකාවේ උසස් අධ්‍යාපන ආයතන වර්ගීකරණය අනුව 2015 වර්ෂයේදී මෙම විශ්ව විද්‍යාලය මෙරට 10 වන ස්ථානය හිමිකරගෙන තිබෙන අතර, ලෝකයේ හොඳම විශ්වවිද්‍යාල වර්ගීකරණය අනුව 8333 ස්‌ථානය හිමිකරගෙන තිබෙයි. 

විශ්වවිද්‍යාලයේ ප්‍රධාන පරිශ්‍රය අක්කරෙයිපත්තුවට ආසන්නව ඔලුවිල් හී පිහිටුවා තිබෙයි. ඊට අයත් පීඨයක් සමන්තුරේහී පිහිටුවා ඇත. විශ්වවිද්‍යාලය සතුව ප්‍රධාන පීඨ පහක් පවතියි. ඒවා නම් ව්‍යවහාරික විද්‍යා පීඨය, කළමනාකරණ හා වාණිජ්‍යය පීඨය, කලා හා සංස්කෘත පීඨය, ඉස්ලාම් අධ්‍යයනය සහ අරාබි භාෂා පීඨය සහ ඉංජිනේරු පීඨය වෙති.

2010 වසර වන විට විශ්වවිද්‍යාලය සතුව සිසුන් 2,237 ක් හා සේවායුක්තයින් 338 දෙනෙකු වූ අතර, ශිෂ්‍ය සංඛ්‍යාව අනූව එය ශ්‍රී ලංකාවේ දහතුන්වන විශාලතම විශ්වවිද්‍යාලය වේ. 2010 වසරේදී විශ්වවිද්‍යාලයෙහි පුනරාවර්ථී අයවැය රු. මිලියන 277 ක් හා ප්‍රාග්ධන අයවැය රු. මිලියන 121 ක් විය. එම වසරේදී එහි ආදායම රු. මිලියන 397 ක් වූ අතර ඉන් 99% ක ප්‍රමාණයක් රජය විසින් ලබා දුන් ඒවා විය. අග්නිදිග විශ්වවිද්‍යාලය, පොදුරාජ්‍ය මණ්ඩලීය විශ්වවිද්‍යාල සංගමයේ සාමාජිකයෙකුද වෙයි.

## ඉතිහාසය
ශ්‍රී ලංකා මුස්ලිම් කොංග්‍රසයේ සිටි නැසීගිය නායකයෙකු වූ එම්. එච්. එම්. අෂ්රෆ් මහතා මෙම විශ්වවිද්‍යාලය පිහිටුවීමට මූලිකත්වය ගත් බව සඳහන් වෙයි.

### ශ්‍රී ලංකා අග්නිදිග විශ්වවිද්‍යාල පාසල
1995 වසරේ ජූලි 26 දින නිවේදනය කල ගැසට් අංක. 88/9 යටතේ, ශ්‍රී ලංකා අග්නිදිග විශ්වවිද්‍යාල පාසල පිහිටුවනු ලැබූ අතර, එය 1995 ඔක්තෝම්බරයේදී මුල්ම වරට අක්කරෙයිපත්තුවට නුදුරු අඩ්ඩාලච්චනෙයි හී පිහිටි රජයේ ගුරුවරුන් පුහුණු කිරීමේ පාසල් පරිශ්‍රයේදී ආරම්භ කෙරුණි.

විශ්වවිද්‍යාලය, ප්‍රධාන පීඨ හතරකින් හා අනෙකුත් අංශ/ඒකක රැසකින් සමන්විත වේ:

**විශ්වවිද්‍යාල පීඨයන්**
* ව්‍යවහාරික විද්‍යා පීඨය
* කළමනාකරණ හා වාණිජ්‍යය පීඨය
* කලා හා සංස්කෘත පීඨය
* ඉස්ලාම් අධ්‍යයනය සහ අරාබි භාෂා පීඨය
* ඉංජිනේරු පීඨය

**අනෙකුත් අංශ/ඒකක**
* රංග සහ ශ්‍රවණාගාරය
* භෝජනාගාරය
* වෘත්තීය මාර්ගෝපදේශන ඒකකය
* Centre for Gender Studies
* සංස්කෘතික කෞතුකාගාරය
* විද්‍යුත්-ඉගැනුම් මධ්‍යස්ථානය
* ඉංග්‍රීසී භාෂා ඉගැන්වුම් ඒකකය
* තොරතුරු තාක්ෂණ මධ්‍යස්ථානය
* පුස්තකාලය
* නඩත්තු අංශය
* මාධ්‍ය ඒකකය
* ශාරීරික අධ්‍යාපන ඒකකය
* තත්ත්ව සහතිකකරණ ඒකකය
* පර්යේෂණ සහ සැළසුම් ඒකකය
* ශිෂ්‍ය උපදේශන ඒකකය
* විශ්වවිද්‍යාල නේවාසික සංකීර්ණය

### ව්‍යවහාරික විද්‍යා පීඨය
ව්‍යවහාරික විද්‍යා පීඨය ප්‍රධාන අංශ තුනකින් සමන්විත වෙයි: ජෛවීය විද්‍යා අංශය, ගණිත අංශය හා භෞතික විද්‍යා අංශය.

### කළමනාකරණ හා වාණිජ්‍යය පීඨය
කළමනාකරණ හා වාණිජ්‍යය පීඨය ප්‍රධාන අංශ දෙකකින් සමන්විත වෙයි: ගණකාධීකරණය සහ මූල්‍ය හා කළමණාකරණය.

### කලා හා සංස්කෘත පීඨය
කලා හා සංස්කෘත පීඨය ප්‍රධාන අංශ දෙකකින් සමන්විත වෙයි: භාෂා සහ සමාජ විද්‍යාව.

### ඉස්ලාම් අධ්‍යයන සහ අරාබි භාෂා පීඨය
ඉස්ලාම් අධ්‍යයන සහ අරාබි භාෂා පීඨය ප්‍රධාන අංශ දෙකකින් සමන්විත වෙයි: අරාබි භාෂාව සහ ඉස්ලාම් අධ්‍යයනය.

### ඉංජිනේරු පීඨය
ඉංජිනේරු පීඨය ප්‍රධාන අංශ පහකින් සමන්විත වෙයි: සිවිල් ඉංජිනේරු, යාන්ත්‍රික ඉංජිනේරු, විද්‍යුත් හා විදුලි සංදේශ ඉංජිනේරු, පරිගණකවිද්‍යා හා ඉංජිනේරු සහ Inter Desciplinary Studies.

## ශිෂ්‍ය සංගම්
* සිංහල සාහිත්‍ය සංගමය
* බෞද්ධ සංගමය
* භූ විද්‍යා සංගමය
* හින්දු මා මාංද්‍රම් 
* දෙමළ සංගමය

## පින්තූර ගැලරිය

South Eastern University Sri Lanka 4.jpg|ව්‍යවහාරික විද්‍යා පීඨය
South Eastern University Sri Lanka 1.jpg|ඉංජිනේරු පීඨය
South Eastern University Sri Lanka 2.jpg|කළමනාකරණ හා වාණිජ්‍යය පීඨය
South Eastern University Sri Lanka 3.jpg|කලා හා සංස්කෘත පීඨය

## ආශ්‍රිත
## බාහිර සබැඳි
* ශ්‍රී ලංකා අග්නිදිග විශ්වවිද්‍යාලය
* ශ්‍රී ලංකාවේ විශ්ව විද්‍යාල වර්ගීකරණය 2014 
* "ලංකා යුනිවර්සිටි නිව්ස්” වෙබ් අඩවිය 

ප්‍රවර්ගය:ශ්‍රී ලංකාව තුළ පිහිටි විශ්වවිද්‍යාල